
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 118
                                                                din 27 iunie 2019
privind concesionarea unor terenuri situate în municipiul Sighișoara, cartier Târnava II

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 14.545/24.05.2019, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere cererea înregistrată la Municipiul Sighișoara cu nr. 13.376/15.05.2019, prin care doamna Gall Mărioara Octavia, în calitate de reprezentant a S.C. Mioad Albești S.R.L., solicită concesionarea a două terenuri situate în Sighișoara, cartier Târnava II, cu intenția de a construi pe acestea o bază sportivă omologată la standardele Federației Române de Tenis, care să cuprindă terenuri în aer liber și acoperite pentru tenis de câmp, sală de pregătire fizică a sportivilor, vestiare, grupuri sanitare, etc.;

Având în vedere faptul că terenurile care se doresc a fi concesionate au suprafața totală de 6.875 mp. și sunt înscrise astfel: terenul în suprafață de 4.300 mp. în C.F. nr. 58338, sub nr. cadastral 58338, iar terenul în suprafață de 2.575 mp. în C.F. nr. 58341, sub nr. cadastral 58341, proprietar al acestor terenuri fiind Municipiul Sighișoara;

Având în vedere faptul că cele două terenuri antemenționate sunt în prezent neutilizate și neamenajate, iar introducerea lor în circuitul civil ar fi benefică pentru ameliorarea stării economice, pentru îmbunătăţirea calităţii vieţii oamenilor şi colectivităţii umane din Sighișoara, la modernizarea municipiului, la diversificarea și îmbunătățirea serviciilor oferite locuitorilor și turiștilor, precum și la crearea de noi locuri de muncă;

Având în vedere faptul că imobilele sunt localizate în apropierea bazei sportive din municipiu;

Având în vedere faptul că practicarea activităților sportive este în beneficiu sănătății oamenilor;

Având în vedere faptul că este necesară stimularea evoluţiei complexe a zonei prin elaborarea şi implementarea strategiilor de dezvoltare spaţială, durabilă şi integrată, în acord cu potenţialul economic, social, cultural şi teritorial al regiunii şi cu aspiraţiile locuitorilor;

Având în vedere faptul că este atras capitalul privat în acțiuni ce vizează satisfacerea unor nevoi ale populației, precum și dezvoltarea zonei;

Având în vedere faptul că executarea lucrărilor de amenajare și întreținere se face fără cheltuirea banului public;

Având în vedere prevederile art. 555 - 566 și ale art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 215/2001, Legea administrației publice locale, republicată, cu modificările și completările ulterioare;

Având în vedere Regulamentul privind concesionarea bunurilor imobile ce aparţin domeniului privat al Municipiului Sighișoara, aprobat prin Hotărârea Consiliului Local Sighișoara nr. 101/29.05.2109;

Având în vedere Legea nr. 52/2003 privind transparenţa decizională în administraţia publică, republicată;

Având în vedere Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;
Având în vedere Regulamentul General de Urbanism, aprobat prin Hotărârea Guvernului nr. 525/1996, republicată, cu modificările și completările ulterioare;

Având în vedere faptul că imobilele menționate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Ținând cont de prevederile Hotărârii Consiliului local Sighișoara nr. 19/25.01.2018 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al Municipiului Sighișoara, anexa nr. 1, pct. 26 – zona III;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 14.544/24.05.2019, prin care se propune inițierea procedurii de concesionare pentru terenurile în suprafața totală de 6.875 mp. înscrise în C.F. nr. 58338, sub nr. cadastral 58338 și în C.F. nr. 58341, sub nr. cadastral 58341, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. (1) Se aprobă concesionarea prin licitație publică deschisă a terenurilor în suprafață totală de 6.875 mp. înscrise în C.F. nr. 58338, sub nr. cadastral 58338 – 4.300 mp. și în C.F. nr. 58341, sub nr. cadastral 58341 – 2.575 mp., în vederea amenajării unei baze sportive.

(2) Se aprobă studiul de oportunitate întocmit pentru concesionarea imobilelor - terenuri prevăzute la aliniatul precedent, conform anexei nr. 1 la prezenta hotărâre.

(3) Se aprobă caietul de sarcini, împreună cu instrucțiunile pentru ofertanți și modelul-cadru al contractului de concesiune, întocmite pentru concesionarea imobilelor - terenuri prevăzute în prezentul articol, conform anexei nr. 2 la prezenta hotărâre.

Art. 2. Se aprobă prețul la licitație de 0,2 lei/mp./lună, conform Hotărârii Consiliului Local Sighișoara nr. 19/25.01.2018, anexa nr. 1, pct. 26 – zona III, aceasta fiind valoarea minimă a prețului de pornire la licitație. 

Art. 3. Se aprobă termenul concesiunii de 15 ani, cu posibilități de prelungire, cu o durată cel mult egală cu jumătate din durata inițială a concesiunii, prin acordul de voință al părților.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 5. Prin grija d-nei  Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 17 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Juridic.
11 ex.

B.A. 

